‘n Soete Lentedag – Dis Ekke
Date: 2015-09-01Author: HesterLeyNel 28 Kommentare	Vanoggend, so met die wakkerwordslag, was my moer sommer klaar omgeslaan. Dit het deur die nag ligweg gereën, die mis hang laag oor die grou see, dis bibberkoud en die wind huil om die huis se hoeke soos ‘n boosaardige gees. Ja, natuurlik sê ek vir myself, dis mos die 1ste September en soos gewoonlik op enige Lentedag is die weer so mislik as wat kan kom.
Onmiddellik dink ek terug aan die Lentedag-vieringe van my kinderdae. Ons moes elke jaar op hierdie dag deur die dorp se strate paradeer in lenteklere: sulke geblomde kortmourokkies met uitskop-onderrokkies en sandaaltjies vir die dogtertjies en wit kortmouhempies en kortbroekies vir die seuntjies. Dan het ons die pienk heiningrosies afgepluk (en onderlangs geswets oor die dorings wat ons gepiets het), voordat ons straataf gemarsjeer het van die skool af tot by die burgersentrum. Daar het die burgemeester se vrou en haar dames ons ingewag met koekies, koeldrankies en roomyshorinkies.
Klink heerlik nè? Daar was net een probleem: Lentedag was tradisioneel, sonder uitsondering, die koudste dag van die jaar in ons dorp. Die wind het dwarsdeur jou ribbes gewaai en as dit die jaar gereën het, was Lentedag die ideale tyd daarvoor. Daar staan al die dorpskindertjies dus in lang toue, uitgedos in vrolike klere, en wag vir ons roomys op ‘n dag wat eintlik bedoel is vir dik ertjiesop en vars plaasbrood, lippe en hande blou van die koue. Ons het elke oomblik daarvan gehaat, maar ons het geglimlag en kniebuiginkies gemaak om dankie te sê vir die lekker eetgoed, want ons was mooi geleer daardie dae.
Dit alles warrel deur my kop toe ek vanoggend hier deur die venster staan en kyk hoe die walvisse in die water speel daar ver op die horson. Simpel visse, dink ek by myself, dis ook net hulle wat hierdie soort weer sal waardeer. Verbeel jou, om so in die yskoue water te baljaar asof hulle vakansie hou op ‘n tropiese strand. Ek het sommer my gordyne toegetrek en geluister na my Harry Potter oudioboek (ja, jy’t reg gelees – Harry Potter; ek het nie opgehou om van feetjies en heksies te hou net omdat ek oud geword het nie).
Vorige Previous post: Sout van die aardeVolgende Next post: Automattic’s Worldwide WP 5k 2015: We went walkabout
28 thoughts on “‘n Soete Lentedag”	Voeg kommentaar by
Toortsie sê:	2015-10-20 om 8:28 vm	Ek kom loer, en loer, en loer, maar ons bly maar net om die heuningpot draai! 🙂
Antwoord	HesterLeyNel sê:	2015-10-20 om 8:54 vm	Og, my lewe is in ‘n warboel op die oomblik. Ek is kastig “afgetree”, maar werk dat dit bars. Kliënte wil alles klaar hê voor krismis. Ek lees ook net so hier en daar ‘n blog of ‘n facebook inskrywing raak, maar ons sal weer gesels.
Antwoord	Toortsie sê:	2015-10-20 om 8:55 vm	Ek wou eintlik net hê jy moet weet ek het ingeloer. Mooi dag!
HesterLeyNel sê:	2015-10-20 om 1:06 nm	Dankie, ek waardeer. Ek voel net soms skuldig dat ek so vinnig in- en uithop en g’n bydrae lewer nie.
Toortsie sê:	2015-10-20 om 1:07 nm	Hoef nie te voel nie.
Sonel sê:	2015-09-19 om 8:24 vm	Jy laat my omtrent lekker lag met jou manier van gesels. Ja, ek sou ook moerig gewees het dink ek. Lentedag is veronderstel om lekker warm en sonnig te wees. Gelukkig het jy vir Harry Potter gehad om jou besig te hou. Jy moes die Walvisse saamgenooi het. 😆
Antwoord	Xena Phoenix sê:	2015-09-09 om 6:44 nm	Ons vier klokslag elke jaar by die werk lentedag. Ongelukkig nie met roomys nie, ons braai en trek laf aan. Helaas was ek die laaste paar jaar altyd land uit op lente dag.
Antwoord	HesterLeyNel sê:	2015-09-09 om 7:49 nm	Ag wat, die res van die lente is nog op pad. Of praat ek nou onsin? – hier by ons verander ysige winter sommer net so in hetige sommer sonder enige oorgangstadium.
Antwoord	bosveldnimf sê:	2015-09-09 om 10:19 vm	Niks soos so lekker lentedag.
Antwoord	Kameel sê:	2015-09-08 om 1:57 nm	Jy het my nou lus gemaak vir plaastyd, en heuningkoeke uitsuig.
Antwoord	ekmyselff sê:	2015-09-03 om 11:52 vm	Ek onthou daai lente dae uit my eie kinderdae… ook soos joune. Jou dag het lyk my heerlik uitgedraa – lekker!!!
Antwoord	HesterLeyNel sê:	2015-09-03 om 3:31 nm	Ja, selfs op hierdie ouderdom verras die lewe my dikwels met wonderlike oomblikke van genot.
Antwoord	shadowwhisper sê:	2015-09-02 om 5:25 nm	Mens, nou is ek lus vir heuning! Ek het jou vertelling baie geniet! En luister jou Harry Potter en bly jonk hoor!
Antwoord	HesterLeyNel sê:	2015-09-02 om 6:06 nm	Dankie. Snaaks dat van al die boeke wat ek ooit gelees het (en daar was tonne), die kinderverhale my altyd bybly. LikeLiked by 1 person
Antwoord	shadowwhisper sê:	2015-09-02 om 6:15 nm	Dis die innerkind wat altyd soek is na sielskos 🙂
Toortsie sê:	2015-09-02 om 9:38 vm	Dankie, ek het ook ‘n heelike lentedag gehad. By ons het die winter vanjaar laat gekom, so ons is uiters dankbaar dat die winter nog ‘n bietjie aanhou om die graan deur te help. 🙂
Antwoord	HesterLeyNel sê:	2015-09-02 om 11:34 vm	Die natuur weet beslis wat nodig is, maak nie saak hoe ons weer-“bestellings” lyk nie. Ons het ‘n winderige dag hier, maar die son skyn, so die wasgoed is darem op die draad.
Antwoord	Christina B sê:	2015-09-02 om 12:00 vm	Ons het net so koud gekry hier in die land doer onder gister. So ‘n regte suidpoolwind wat “deur jou ribbes waai” – hou daarvan! Dis net die bloeisels en botsels wat deurdruk met die lente-idee, die weer luister nog nie.
Antwoord	HesterLeyNel sê:	2015-09-02 om 6:55 vm	My gemoedstoestand word beheer deur die weer – hoe warmer hoe beter. Vanoggend is dit weer heeltemal oopgetrek en die son skyn. Ek dink ek gaan kwekery toe om plante te kry vir my kruietuin.
Antwoord	Griet sê:	2015-09-02 om 2:01 nm	Nee presies die teenoorgestelde geld aan my kant. Ja, my gemoedstoestand word deur twee bepaal: Of my maag leeg is en of dit warm is.Die koue weer het nou oorgewaai hientoe, vreeslik dankie!!!
Pekebun sê:	2015-09-01 om 11:29 nm	It’s the Queen bee! Be kind to their Queen and her workers will love you. In Florida we are only coming to the end of summer … urgh! nog erg warm. I’m ready to experience Fall with open arms.
Antwoord	HesterLeyNel sê:	2015-09-02 om 6:51 vm	The beekeeper asked if he could put up six hives along the bank of the river. Their are masses of flowering trees in that area and the bees will be quite productive there. He is prepared to share the honey with the property owner, which means we’ll be learning a lot about beekeeping. We are super excited! You can have our cold weather – ek is ‘n somerskind en hou daarvan om warm te kry.
Antwoord	Tannie Frannie sê:	2015-09-01 om 8:47 nm	Ons het dieselfde probleme met Lentedagweer gehad. Ek onthou my pa wat heel sinies opgemerk het: “As die skoolhoof se dis lente, dan IS dit lente.”
Antwoord	HesterLeyNel sê:	2015-09-01 om 8:55 nm	haha
Antwoord	rondomtaliedraai sê:	2015-09-01 om 7:08 nm	Hier staan die hitte walm kurk droog in die wind. Julle kan gerus bietjie die reën aanstuur
Antwoord	HesterLeyNel sê:	2015-09-01 om 7:59 nm	Ons kry net sulke spatsels – genoeg om my vensters vuil te maak, maar nie genoeg om te deel nie. LikeLiked by 1 person
Antwoord	rondomtaliedraai sê:	2015-09-02 om 6:48 nm	Ons hou maar duime vas nie waar nie?
Griet sê:	2015-09-01 om 6:40 nm	Nou het ek gelag dat die trane loop. Ek wou ‘n baie diep en innige lentedag verhaal skryf, maar aangesien ons deur die bank dieselfde moods en dae het, sal ek jou oor ‘n halfuur vergas met my shimmery twinkeldy storie….
View over the Oribi Gorge from inside the caves – Lake Eland Nature Reserve	Debris on the beach	Taking a break at the lagoon	Elysium Beach KZN Seashells	Laidback – very laidback indeed	Fafa river mouth	Enthusiastic fishermen	View of the Oribi Gorge from the top of the plateau at Lake Eland Nature Reserve	Die branders stoot die sand uit sodat ‘n hoë sandduin die riviermond verberg	Mpanbanyoni river floodplain	Bushpath leading away from the suspension bridge – Lake Eland Nature Reserve	Cowry shell	View of the railway bridge over the Mtwalume river	Vervet monkey	Early morning visitors	Southport Beach in summer	Longdrop loo at the top of the suspension bridge – Lake Eland Nature Reserve	Water lilies in the river valley Relections on the Wild Coast	Little Red Desert	I have the beach to myself Sugar cane plumes	White Man’s Cave	Protea growing wild next to the stone pathway to the caves – Lake Eland Nature Reserve	Weaver birds Wildflowers – Lake Eland Nature Reserve	Blouwildebees in Lake Eland Nature Reserve	Eland (Oribi) in Lake Eland Nature Reserve	In a rockpool	Wild strelitzia	Seagulls at Mtwalume Lagoon	Vervet money KwaZulu-Natal	Mtwalume tidal pool at high tide	View of the Oribi Gorge basin taken from outside the caves – Lake Eland Nature Reserve	Lifeguards and holidaymakers on Bazley Beach	Incoming tide	Nguni cattle in a sugar cane field	Water lilies in our secret pond deep down in the river valley	Early morning beach walk	Nguni cattle following us on River Sand Road	Entrance to the caves – Lake Eland Nature Reserve	Lookout point over the Oribi Gorge at the suspension bridge – Lake Eland Nature Reserve	Mtwalume tidal pool just more than a kilometer along the beach	Wildflowers on the plateau edge of the Oribi Gorge – Lake Eland Nature Reserve	Early mornings and late evenings hundreds of crabs leave their holes in the sand and run into the waves	Thirsty traveller	Baas van die plaas	Verlate murasies	Die watervlak in die strandmeer is laag in die droë seisoen	Patiently waiting for the nibble on the line	Long Spined Sea Urchin	White-Faced Duck	KwaZulu-Natal Quails	A River Runs Through It	The Swallows are Flying Again	The Other Side of Paradise – WIND	Woolly-necked Storks in Elysium	Rysmiere	Posts I LikeBlogs I Follow